આપણે કેટલીક વસ્તુઓનો ઉપયોગ માત્ર પૂજા પાઠ કરવા માટે જ કરીએ છીએ. પરંતુ સ્વાસ્થ્યની દ્રષ્ટિએ પણ પૂજાની કેટલીક વસ્તુઓ બહુ જ ફાયદાકારક હોય છે. એવી જ એક વસ્તુ છે કપૂર, તેનો પ્રયોગ અનેક બીમારીઓમાં કરવામાં આવે છે. કપૂરને આયુર્વેદમાં એક ઉત્તમ ઔષધી માનવામાં આવે છે. આમ કપૂર અને કપૂરનું તેલ બહુ જ ફાયદાકારક હોય છે. પૂજામાં ઉપયોગ થતાં કપૂરનો ઉપયોગ અનેક પ્રકારની દવાઓ બનાવવામાં પણ કરવામાં આવે છે. કપૂરનો ઉપયોગ અનેક જાતના મલમ બનાવવામાં પણ કરવામાં આવે છે. સૌંદર્યને નિખારવા, ત્વચાની સમસ્યાઓ અને એલર્જીમાં પણ કપૂર બહુ જ લાભકારક હોય છે. જેથી આજે અમે તમને કપૂરના કેટલાક ઉપયોગ અને પ્રયોગવિધિ જણાવીશું, જેની મદદથી તમે તમારી સમસ્યા પ્રમાણે કપૂરનો પ્રયોગ કરી શકશો.